6 Մայիսը Սուրիոյ Նահատակներու Օրն է: Այս առիթով, հովանաւորութեամբ Հալէպի Պետական Համալսարանի «Պաաս» Կուսակցութեան քարտուղար դոկտ. Նայէֆ ալ Սալթիի, կազմակերպութեամբ Հայ Երիտասարդաց Միութեան, Երեքշաբթի, 8 Մայիս 2018-ին, յետմիջօրէի ժամը 1:00-ին, Հալէպի Պետական Համալսարանի Կեդրոնական գրադարանէն ներս բացումը կատարուեցաւ Հայկական Մշակոյթի Շաբթուան՝ մասնակցութեամբ ՀՄԸՄ-ի փողերախումբին, ներկայութեամբ Բերիոյ Հայոց Թեմի Բարեջան Առաջնորդ Տ. Շահան Արք. Սարգիսեանի, ՀՀ Հալէպի Գլխաւոր Հիւպատոս Արմէն Սարգիսեանի, Հալէպի Պետական Համալսարանի «Պաաս» կուսակցութեան քարտուղար դոկտ. Նայէֆ ալ Սալթիի, Հալէպի պետական համալսարանի նախագահ Մուսթաֆա Աֆիւնի, Համալսարանի մշակութային ձեռնարկներու կուսակցութեան պատասխանատու Ֆաթիմա Աճուրի, Երիտասարդական գրասենեակի պատասխանատու Ղասսան Սաուտի, Բերիոյ Հայոց Թեմի Ազգ. Երեսփոխանական ժողովի ներկայացուցիչ Կարօ Իւզպաշեանի, Ազգ. Վարչութեան ու մարմիններու ներկայացուցիչներու, համալսարանի դասախօսներու, տեղացի եւ հայ համալսարանականներու, լրատուամիջոցներու եւ հոծ բազմութեան։